วงจรปิด-กดเงิน ไอ้ตั้มฆ่าเศรษฐินี (คลิป)
ออกหมายจับ รถหรู-จอดทิ้ง ตำรวจคาดกบดาน กทม.ปริมณฑล,ออกหมายจับมือฆ่าเหี้ยม,เศรษฐินี,สายบุญ เป็นหนุ่มโชเฟอร์รถสองแถว รู้จักกันในช่วงที่ผู้ตาย ไปเช่าอพาร์ตเมนต์อยู่กับเพื่อนสาวทอมคนสนิท ช่วงที่รอตกแต่งตึกแถวที่เกิดเหตุ เนื่องจากคนร้ายอยู่อพาร์ตเมนต์เดียวกัน และผู้ตายเรียกใช้รถคนร้ายในการเดินทางจนมีความสนิทสนม ส่วนสาวทอมคนสนิทตำรวจพบตัวแล้วนัดมาให้ปากคำยังไม่ยืนยันมีส่วนรู้เห็นคดีโหดหรือไม่ ส่วนรถเก๋งบีเอ็มดับเบิลยูของเหยื่อถูกถอดป้ายทะเบียนล็อกประตูจอดทิ้งในที่รกร้าง เชื่อหลังคนร้ายขับรถเหยื่อตระเวนกดเงิน มีผู้หญิงอีกคนร่วมเดินทางไปด้วย ก่อนจอดรถทิ้งขึ้นเครื่องบินเข้ากรุงเทพฯ เช่ารถเดินทางไปเกาะเสม็ด ตำรวจไล่ตามกระชั้นแต่คลาดกัน เชื่อคนร้ายอาจกบดานในกรุงหรือปริมณฑล,คืบหน้าไปอีกเปลาะคดีฆ่าโหด น.ส.วรรณี จิระเจริญยิ่ง อายุ 58 ปี ชาว อ.บางพลี จ.สมุทรปราการ เศรษฐินีสายบุญถูกจับมัดมือไพล่ แล้วรัดคอฆ่ายัดตู้เย็นโรยปูนซีเมนต์เพื่อดับกลิ่นหมกอาคารพาณิชย์ 2 ชั้นเลขที่ 90/3 ในซอยตรงข้ามวัดพระธาตุศรีจอมทอง หมู่ 3 บ้านหลวง ต.บ้านหลวง อ.จอมทอง จ.เชียงใหม่ พบศพเมื่อวันที่ 27 ต.ค.ที่ผ่านมา ส่วนทรัพย์สินที่หายไปได้แก่โทรศัพท์มือถือ กับรถเก๋งบีเอ็มดับเบิลยูซีรีส์ 3 สีขาว ทะเบียน กรุงเทพมหานคร คาดเป็นฝีมือคนใกล้ชิดวางแผนสังหารเพื่อชิงทรัพย์ พบว่าได้นำบัตรเอทีเอ็มของผู้ตายไปตระเวนกดเบิกเงินใน จ.เชียงใหม่ และจังหวัดใกล้เคียงจนเกลี้ยงบัญชี 1.2 ล้านบาท และเพิ่งนำบัตรเอทีเอ็มอีกบัญชีมียอดเงินกว่า 40 ล้านบาท ไปกดเบิกเงินในพื้นที่ จ.ระยอง เมื่อวันที่ 27 ต.ค. แต่บัญชีถูกแจ้งอายัดเบิกเงินไม่ได้ ชุดสืบสวนเร่งติดตามเพื่อจับกุมตัวแต่คลาดกันอย่างหวุดหวิด,ความคืบหน้าตอนสายวันที่ 29 ต.ค. พ.ต.อ.ดำเนิน กันอ๋อง ผกก.สภ.จอมทอง จ.เชียงใหม่ เปิดเผยว่า พนักงานสอบสวนได้ขออนุมัติศาลจังหวัดฮอดออกหมายจับคนร้ายแล้ว 1 คน เมื่อคืนที่ผ่านมาคือ นายวิฑูรย์ หรือเอ็ม หรือตั้ม ศรีตะบุตร อายุ 39 ปี คนขับรถสองแถวสีเหลืองรับจ้างสายจอมทอง-เชียงใหม่ อยู่บ้านเลขที่ 3 หมู่ 9 ต.ทุ่งฝาย อ.เมืองลำปาง หมายจับที่ 41/2562 ลงวันที่ 28 ต.ค.2562 ในข้อหาชิงทรัพย์เป็นเหตุให้ผู้อื่นถึงแก่ความตาย และรับของโจร โดยนายวิฑูรย์มาได้ภรรยาที่ ต.สบเตี๊ยะ อ.จอมทอง มีลูกด้วยกัน 2 คน ขณะนี้ภรรยากำลังตั้งครรภ์อยู่,สำหรับการออกหมายจับในครั้งนี้ สืบเนื่องจากหลังเกิดเหตุตำรวจได้ติดตามการกดเงินของคนร้ายตั้งแต่วันที่ 11 ต.ค.ทั้งในพื้นที่เชียงใหม่ เชียงราย ลำปาง บางจุดเห็นหน้าคนร้ายชัดเจนเป็นนายวิฑูรย์ และมีผู้หญิงนั่งอยู่ภายในรถเก๋งบีเอ็มดับเบิลยูของผู้ตาย ซึ่งชุดสืบสวนทราบว่าเป็นคู่กิ๊กของนายวิฑูรย์ ชื่อ น.ส.น้ำ รวมทั้งกล้องวงจรปิดตามรายทางการใช้โทรศัพท์มือถือของผู้ตาย ประกอบกับการโพสต์เฟซบุ๊กของ น.ส.น้ำ โชว์ทอง 2 บาท ระบุว่านายวิฑูรย์ใจดีให้เงิน 50,000 บาทซื้อให้ ซึ่งตำรวจได้เชิญตัว น.ส.น้ำ มาสอบปากคำเบื้องต้นแล้ว,และเมื่อตอนสายวันที่ 28 ต.ค. ชุดสืบสวนภาค 5 นำโดย พ.ต.อ.ธวัชชัย พงษ์วิวัฒนชัย รอง ผบก.สส.ภ.5 ได้นำกำลังตามไปถึง ต.เพ อ.เมืองระยอง แต่ก็คลาดกันอย่างน่าเสียดาย,ขณะที่นายตำรวจ สภ.เพ ที่ร่วมแกะรอยล่าคนร้าย เปิดเผยว่า หลังได้รับการประสานจากชุดสืบสวนภาค 5 ว่า นายวิฑูรย์ คนร้าย หลบหนีมากับผู้หญิง 1 คน มากดตู้เอทีเอ็ม ที่หน้าร้านสะดวกซื้อในตลาดบ้านเพเมื่อช่วงเย็นวันที่ 27 ต.ค. ก็รีบแกะรอยจากกล้องวงจรปิดจนพบว่าคนร้ายขับรถเก๋งฮอนด้าซิตี้ สีเทา ทะเบียน 5 กล 9124 กรุงเทพมหานคร ที่เช่ามาจากกรุงเทพฯ ไปจอดบริเวณท่าเรือศรีบ้านเพ หมู่ 2 ต.เพ นั่งเรือข้ามไปพักค้างคืนที่เกาะเสม็ด 1 คืน กลับมาขับออกไปตอนเช้า มุ่งหน้าเข้ากรุงเทพฯ โดยนัดให้เจ้าของรถเช่าไปรับรถที่ปั๊มน้ำมันใกล้กับสนามบินดอนเมือง รีบประสานตำรวจกองปราบปรามดักจับกุม พบแต่รถจอดอยู่ส่วนคนร้ายหายไปแล้ว เจ้าหน้าที่คาดว่าคนร้ายน่าจะนั่งเครื่องบินมาลงที่สนามบินดอนเมือง แล้วเช่ารถจากเต็นท์ในเขตดอนเมืองเดินทางไปจังหวัดระยอง คาดว่าคนร้ายอาจจะกบดานอยู่ในพื้นที่กรุงเทพฯ และปริมณฑล,ต่อมาเวลา 15.30 น. พ.ต.อ.สุคนธ์ ศรีอรุณ รอง ผบก.ภ.จ.เชียงใหม่ พ.ต.อ.ดำเนิน กันอ่อง ผกก.สภ.จอมทอง นำกำลังไปตรวจสอบบริเวณที่ดินร้างห่างจากถนนวงแหวนรอบสอง ต.ท่าวังตาล อ.สารภี จ.เชียงใหม่ หลังได้รับแจ้งจากชาวบ้านพบรถต้องสงสัยว่าเป็นของผู้ตายจอดอยู่ พบว่าเป็นรถเก๋งบีเอ็มดับเบิลยูรุ่นเอ็กซ์วัน ซีรีส์ 3 สีขาว เชื่อว่าเป็นรถของ น.ส.วรรณี จิระเจริญยิ่ง ผู้ตาย ที่คนร้ายใช้ขับตระเวนกดเบิกเงินจากตู้เอทีเอ็ม โดยคนร้ายถอดป้ายทะเบียนออกและล็อกประตูรถทุกบาน ซึ่ง พ.ต.อ.สุคนธ์สั่งให้ตำรวจกันไม่ให้ใครเข้าไปใกล้รอเจ้าหน้าที่พิสูจน์หลักฐานเชียงใหม่ตรวจหาหลักฐานในรถก่อน,พ.ต.อ.สุคนธ์ ศรีอรุณ รอง ผบก.ภ.จ.เชียงใหม่ กล่าวว่า รถเก๋งที่พบน่าจะเป็นรถคันเดียวกันที่คนร้ายก่อเหตุนำมาซุกซ่อนไว้ ซึ่งคนร้ายในคดีนี้ทางตำรวจ สภ.จอมทอง ได้รวบรวมพยานหลักฐานออกหมายจับแล้ว แต่ยังไม่พบตัวทางชุดสืบสวนภาค 5 กำลังเร่งติดตามตัวอยู่,นายตำรวจชุดสืบสวนคลี่คลายคดี เปิดเผยว่า ช่วงแรกที่ผู้ตายมาปฏิบัติธรรมยังไม่มีบ้านไม่มีรถ หลังจากขายที่ดินได้ ถึงได้ซื้อบ้านหมู่บ้านจัดสรรแห่งหนึ่งในตัวเมืองเชียงใหม่ กับตึกแถวที่เกิดเหตุ และรถเก๋งบีเอ็มดับเบิลยูซีรีส์ 3 ระหว่างตกแต่งบ้าน ผู้ตายไปเช่าอพาร์ตเมนต์อยู่โดยมีเพื่อนหญิงลักษณะคล้ายทอมพักอยู่ด้วย ซึ่งนายวิฑูรย์อยู่อพาร์ตเมนต์เดียวกัน ทำให้เริ่มรู้จักกันมีการเรียกใช้รถของนายวิฑูรย์ในการเดินทาง ทำให้มีความสนิทสนมเพิ่มขึ้นตามลำดับ ส่วนตัวสาวทอมคนสนิทผู้ตาย ตำรวจพบตัวแล้วอยู่ระหว่างนำมาสอบปากคำยังไม่รู้ว่าร่วมกระทำผิดด้วยหรือไม่
ออกหมายจับมือฆ่าเหี้ยมเศรษฐินีสายบุญ เป็นหนุ่มโชเฟอร์รถสองแถว รู้จักกันในช่วงที่ผู้ตาย ไปเช่าอพาร์ตเมนต์อยู่กับเพื่อนสาวทอมคนสนิท ช่วงที่รอตกแต่งตึกแถวที่เกิดเหตุ
ออกหมายจับ,ฆ่าเศรษฐินี,หนุ่มโชเฟอร์รถสองแถว,ฆ่าโหด,ข่าวหน้า1,เศรษฐินีสายบุญ,ฆ่ายัดตู้เย็น,ข่าวทั่วไป